google/wiki40b huggingface dataset:
Angarskyjpasset

Angarskyjpasset (ukrainsk: Ангарський перевал; russisk: Ангарский перевал; krimtatarisk: Anğara boğazı) er en fjellovergang i Krimfjellene på Krim-halvøya sør i Ukraina. Passet er det høyeste punktet på veien mellom Simferopol og Alusjta med en høyde på 752 meter over havet. Det har navn etter elven Angara, en sideelv til Salhir. 
I middelalderen gikk det bare en sti gjennom passet. De første postrutene gjennom Angarskyjpasset ble lagt av russiske pionerer i 1824-26. Veien ble utvidet to ganger, en gang i 1935 og en i 1959 da den krimske trolleybusslinjen åpnet. Veien som i dag går over fjellene har en statlig kontrollstasjon for kjøretøy, en kontrollpost og en holdeplass for trolleybuss langs strekningen.
Angarskyjpasset er et populært vinterferiested på Krim-halvøya. Skisport er populært her om vinteren. Orientering er også en populær idrett i området rundt fjellovergangen.
Anton Yelchin

Tidlig liv

Anton Yelchin hadde russiske foreldre ved navn Viktor og Irina, som var profesjonelle kunstløpere. Han ble født i datidens Leningrad i Sovjetunionen, men familien immigrerte til USA allerede da han var seks måneder gammel. Yelchin bestemte seg i ung alder for ikke å følge i foreldrenes fotspor, slik de ville, og ble skuespiller i stedet.

Karriere

Yelchin fikk sin første rolle allerede som tiåring i Akutten i 2000. Sin første store rolle fikk han da han spilte mot Anthony Hopkins i thrilleren Hearts in Atlantis allerede året etter. De neste årene spilte han roller i mindre filmer og TV-serier før han fikk en av hovedrollene i drama-komiserien Huff i 2004.
I 2005 spilte han mot Diane Lane, Donald Sutherland, Chris Evans og Kristen Stewart i thrilleren Fierce People. Filmen slo aldri riktig an, men året etter fikk han en rolle i krimdramaet Alpha Dog, hvor navn som Emile Hirsch, Bruce Willis, Sharon Stone og Justin Timberlake også var med. I 2007 spilte han tittelrollen i dramakomedien Charlie Bartlett mot Robert Downey jr., Hope Davis og Kat Dennings.
2009 skulle vise seg å bli gjennombruddsåret til Anton Yelchin. Først spilte han Pavel Chekov i Star Trek, og deretter Kyle Reese i Terminator Salvation. Han fikk gode kritikker for innsatsen i begge filmene, og han plasserte seg for alvor på kartet i Hollywood.
Etter spilte han i Like Crazy med Felicity Jones og Jennifer Lawrence, The Beaver med Mel Gibson, Jodie Foster og (igjen) Jennifer Lawrence, The Smurfs med Hank Azaria og Neil Patrick Harris, samt Fright Night med Colin Farrell og Toni Collette.
Yelchin gjentok rollen som Chekov i Star Trek Into Darkness og Star Trek Beyond.

Død

Yelchin kom i klem mellom sin bil og en postkasse laget av murstein. Bilmotoren gikk fremdeles da Yelchin ble funnet død i oppkjørselen til hjemmet hans i San Fernando Valley i California. Yelchins foreldre saksøkte bilfabrikanten Fiat Chrysler Automobiles med påstand om at girveksleren var defekt, og inngikk senere forlik med selskapet.
Dayao

Dayao (kinesisk: 大姚县; pinyin:  Dàyáo Xiàn) er et fylke i provinsen Yunnan i Folkerepublikken Kina. Det ligger i det autonome prefektur Chuxiong Yi.
Befolkningen var på 279 412 innbyggere i 1999.

Kulturminner

Fayaos hvite pagode (Dayao Baita, 大姚白塔) ble i 2001 tilføyd på Folkerepublikken Kinas liste over kulturminner. Pagoden ble bygd under Tangdynastiet og ble reparert i 1872 under Qing-dynastiet og atter i 1975.
Victoria Falls (Zimbabwe)

Victoria Falls er en grenseby vest i Zimbabwe. Den ligger i provinsen Matabeleland North ca 1200 meter over havet.
Victoria Falls ligger på søndre bredd av Zambesi i nærheten av Victoriafallene. På nordre bredd, som tilhører Zambia, ligger byen Livingstone. Byene er sammenknyttet av en vei- og jernbanebro som fører over den mer enn hundre meter dype slukten med elven øst for Victoriafallene og dermed grensen mellom Zimbabwe og Zambia.
Indirekte kan byen takke den skotske misjonæren David Livingstone for sin grunnleggelse. Først med Cecil Rhodes' jernbaneprosjekt utviklet bebyggelsen Victoria Falls seg, tidlig på 1900-tallet. Det første Victoria Falls Hotel ble åpnet i 1904; det ble senere utbygd til luksushotell.
De Havilland Canada DHC-4 Caribou

Konstruksjon  og utvikling

De Havilland Canada selskapets tredje STOL-konstruksjon var et stort skritt opp i størrelse i forhold til dets tidligere De Havilland Canada DHC-2 Beaver og De Havilland Canada DHC-3 Otter, og var den første DHC konstruksjon med to motorer. Caribou var imidlertid et liknende konsept i og med at det ble utviklet som et robust STOL-fly. Caribou var først og fremst et militært taktisk transportfly som kom i kommersiell tjeneste. Det fant seg en liten nisje. United States Army bestilte 173 i 1959 og tok levering i 1961 under betegnelsen AC-1, som ble endret til CV-2 Caribou i 1962.
De fleste av de bygde Caribou var ment for militære operatører, men typens robusthet og gode STOL-egenskaper som bare krevde en banelengde på 365 meter appellerte også til noen kommersielle brukere. USA sertifisering ble tildelt 23. desember 1960. Ansett-MAL, som opererte et enkelt eksemplar på Ny-Guineas høyland, og AMOCO Ecuador var tidlige kunder, likeledes var Air-Amerika (CIA-fronten i Sør-Øst-Asia under Vietnam-Krigens område for hemmelige operasjoner). Andre sivile Caribou kom inn i kommersiell tjeneste etter å ha blitt pensjonert fra sine militære brukere.
I dag er det bare en håndfull er i sivil bruk.

Operativ historie

U.S. Army ønsket et taktisk fly til å forsyne tropper og evakuere sårede på returen. de Havilland Canada konstruerte DHC-4. Med hjelp fra Canadas forsvarsdepartement bygde DHC en prototype som fløy for første gang 30. juli 1958.
Den amerikanske hæren var imponert over DHC4 STOL egenskaper og potensial og bestilte fem for evaluering som YAC-1 og gikk videre til å bli den største Caribouoperatør. AC-1-betegnelsen ble endret i 1962 til CV-2, og deretter C-7 da den amerikanske hærens CV-2s ble overført til US Air Force i 1967, og amerikanske og australske Caribou fikk omfattende bruk under Vietnamkrigen
Den amerikanske hæren hadde kjøpt 159 eksemplarer av flyet og de har tjent sin hensikt som en taktisk transport under Vietnamkrigen, hvor større fraktfly som Fairchild C-123 Provider og Lockheed C-130 Hercules ikke kunne lande på korte landingsbaner. Flyet kunne bære 32 soldater eller to Jeeper eller lignende lette kjøretøyer. Lasterampen kunne brukes til å hoppe i fallskjerm fra.
Under Johnson-McConnell avtalen fra 1966 kunne Armeen frigi Caribou til United States Air Force i bytte for Helikopter. 
Alle C-7 er nå bltt fastet ut fra U.S. militærtjeneste med siste eksemplar i tjeneste under U.S. Army kontroll gjennom 1985 for å støtte U.S. Army's Golden Knights fallskjerm demonstrasjonsteam. Andre notable militære operasjoner omfatter Australia, Canada, India, Malaysia og Spania.
Royal Australian Air Force pensjonerte sine Caribou 27. november 2009. Flyet, som var bygget i 1964 ble gitt til Australian War Memorial, Canberra.

Sivile operatører

Etter pensjonering fra militært bruk er flere eksemplarer av Caribou blitt kjøpt av sivile for bruk i områder med små landingsstriper og i områder med få, eller dårlige forbindelser.
Georgij Dzjikija

Landslaget

5. juni 2017 fikk han sin første landskamp for Russland mot Ungarn.
Han ble tatt ut i Russlands tropp til FIFA Confederations Cup 2017 i Russland.
Hannibal Sehested

Biografi

Hannibal var sønn av lensherre og stattholder på Øsel Claus Maltesen Sehested og Anne Nielsdatter Lykke. I 1629 kom han inn på Sorø Akademi, og reiste senere til England, Nederland, Frankrike, Tyskland, Italia og Spania. I 1640 ble han utnevnt til riksrådsmann. Allerede i 1636 ble han forlovet til Christian IVs og Kirsten Munks 10 år gamle datter Christiane, som han giftet seg med like etter at han ble utnevnt til stattholder i Norge i 1642.
I Norge bygget han blant annet opp næringslivet og byråkratiet. Han hadde også et mål om å skaffe Norge, og dermed seg selv, størst mulig selvstendighet fra den danske kronen.
I 1647 led han et nederlag og ble tvunget til at norske lensherrer skulle betale lensinntektene direkte til det danske rentekammeret i København. Etter at Frederik III kom på tronen i 1648 ble Sehested anklaget for økonomisk mislighold. Hans fiender i det danske riksrådet fikk overtaket, og i 1651 måtte han forlate sin stilling. Under Karl Gustav-krigene ble han en slags mellommann mellom Frederik III og Karl X Gustav. Etter fredssluttningen i 1660 var han tilbake i makteliten hos det nye danske eneveldet. Blant annet ble han riksskattemester (finansminister) og diplomat.
Robert de Beaumont, 1. jarl av Leicester

Robert de Beaumont (født 1050, død 5. juni 1118) var en fransk og engelsk aristokrat. Han foretrekk å bruke sin franske tittel greve av Meulan, men var også jarl av Leicester; i tillegg hadde han mer enn nitti lavere titler. Han ble regnet som en av sin tids viseste menn, og hadde stor innflytelse. Krønikeskrivere nevner hans veltalenhet, lærdhet og forteller at tre engelske konger brukte ham som rådgiver.
Han var eldste sønn av Roger de Beaumont og Adeline av Meulan, datter av Waleran III, greve av Meulan. Henry de Beaumont, 1. jarl av Warwick var hans yngre bror. Robert kom til England sammen med Wilhelm Erobreren i 1066. Under slaget ved Hastings ledet han infanteriet på høyre flanke.
Da hans mor døde i 1081 ble han greve av Meulan, viscount Ivry og Lord av Norton. Dette gjorde ham til vasall av Filip I av Frankrike, og han satt i det franske parlamentet i Poissy i kraft av disse titlene.
Robert og broren Henry var med i det kongelige jaktselskapet i New Forest den 2. august 1100, da Vilhelm Rufus fikk sitt banesår under mystiske omstendigheter. Han sverget troskap til Wilhelm Rufus' bror, Henrik I, som utnevnte ham til jarl av Leicester i 1107. Etter Wilhelm Rufus' død tok Guillaume av Evreaux og Raoul II de Tosny med makt over en del av Roberts eiendommer i Normandie, under det påskudd at han hadde voldt dem skade gjennom sine råd til kongen.
Henry av Huntingdon forteller at Robert døde av skam etter at «en viss jarl tok med seg kvinnen han hadde giftet seg med, enten ved intriger eller med makt og strategi». Hans kone Elizabeth giftet seg i 1118, samme år som han døde, med William de Warenne, 2. jarl av Surrey; det er antagelig denne jarlen krønikeskriveren viser til.
Fauske Idrettslag

Fauske Idrettslag er et idrettslag på Fauske i Nordland. Idrettslaget ble stiftet i oktober 1902.
Idrettslaget har i dag grupper for alpint, orientering, sykkel, langrenn og turmarsj. Fauske IL var også med på å arrangere del to av norgesmesterskapet på ski 2012.
Abbeyville (Ohio)

Historie

De første bosetningene i Abbeyville ble etablert i 1831. Et postkontor kalt Abbeyville ble opprettet i 1833, og var i drift til 1902. Abbeyville har fått sitt navn etter Abbey, konen til en av de første som slo seg ned på stedet.
Kjededannelse

Kjededannelse  (engelsk: Catenation) er kjeder av atomer av samme grunnstoff i lengre kjeder. Kjededannelse oppstår lettest i karbon, som danner kovalente bindinger med andre karbonatomer for å danne lengre kjeder og strukturer. Dette er grunnen til tilstedeværelsen av det enorme antallet av organiske forbindelser i naturen. Karbon er mest kjent for sine egenskaper av kjededannelse i organisk kjemi, som i hovedsak er studiet av kjededannelse i karbon strukturer. Men karbon er på ingen måte den eneste elementet som er i stand til å danne slike kjeder, og flere andre store gruppen elementer er i stand til å danne et stort utvalg av catenae, inkludert silisium, svovel og boron.
Grunnkretser i Sauherad kommune

Grunnkretser i Sauherad kommune er delområder og grunnkretser som seksjonerer Sauherad kommune, Telemark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Mjóstíggjur (Suðuroy)

Mjóstíggjur (592 moh.) er et fjell på Færøyene. Det er beliggende et stykke nord for bygden Fámjin på vestkysten av Suðuroy, Færøyenes sydligste øy.
Fjellet er det tredje høyeste på Suðuroy, men er kun Færøyenes 118. høyeste fjell totalt sett.
Sennar (Sudan)

Sennar eller Sannar (arabisk: سنار) er en av Sudans 15 delstater (wilayat), beliggende mellom den hvite og Den blå Nil. Befolkningen utgjorde 1.532.085 innbyggere i 2006 på et areal på 37.844 km².
Den administrative hovedby er Sennar.
Området består for størstedelens vedkommende av savanne, hvor der drives en del jordbruk, Den store Sennardemningen er anlagt i Blånilel og forsyner vann til irrigasjon i delstaten al-Jazirah nord for Sennar.
Hjuksebø stasjon

Status

Hjuksebø ble opprettet som stasjon da Tinnosbanen ble forbundet med Bratsbergbanen i 1917, ble fjernstyrt i 1984 og ubetjent i 2012, og mistet all passasjertrafikk da Bratsbergbanens tog sluttet å stoppe i 2004. Sørlandsbanen hadde sløyfet stopp noen år tidligere, og all passasjerutveksling mellom banene foregikk på Nordagutu stasjon. Det er fremdeles rutemessige kryssinger på stasjonen.

Knutepunkt

Stasjonen var tidligere et viktig knutepunkt for passasjer- og godstrafikk, med cirka 30 togankomster hvert døgn i mellomkrigstiden. Sovevognene mellom Rjukanbanen og Oslo ble satt av på Hjuksebø og skiftet inn i toget mot Tinnoset eller Oslo. Hjuksebø var i over 50 år utgangspunkt og endestasjon for en av de korteste lokaltogstrekninger i landet. Fra 1920-tallet til 1980-tallet gikk det fra morgen til kveld egne lokaltog mellom Notodden og Hjuksebø, med behovsstopp på holdeplassene Tinnan, Trykkerud og Tinnegrend. Strekningen er 9,5 kilometer lang, og turen tok på 1980-tallet cirka 10 minutter.
Det gikk egne godstog fra Oslo Vest og Drammen til Hjuksebø, hvor vognene til og fra industrivirksomheten på Notodden ble skiftet ut og sendt videre i egne tog. Godstogene bedrev også lokal passasjertrafikk. På 1930-tallet førte godstogene passasjervogner mellom Hokksund og Kongsberg og vice versa.

Hjuksebøulykken

Stasjonen huskes også for Hjuksebøulykken i 1950, som skjedde etter at to godsvogner lastet med telefonstolper kom i sig på stasjonstomta. 14 personer omkom i kollisjonen mellom godsvognene og et av Sørlandsbanens ekspresstog.
Klassen (film)

Handling

Filmen er en semi-biografisk fremstilling av François Bégaudeau opplevelser som litteratur-lærer på en ungdomsskole i hjertet av Paris. François Bégaudeau spiller selv rollen som lærer i filmen.

Mottakelse

Filmen har høstet god kritikk og oppnådd 97 % rangering på bransjenettstedet Rotten Tomatoes. Metacritic, et annet filmnettsted, lister Klassen med en rangering på 94, som gjør Klassen til en av de best anmeldte filmene fra 2008 ifølge nettstedet.
Filmen fikk æren av å være åpningsfilmen på den 46. filmfestivalen i New York i 2008.
Ceresiella

Utseende

En middelsstor, avlang, blank, mørk trebukk. Antennene er tynne og litt lengre enn kroppen. Pronotum har rundede sider uten tenner i midten og er litt bredere enn langt. Dekkvingene er noe avsmalnende bakover, med en V-formet grop langs sømmen. Beina er forholdsvis korte med litt fortykkede lår.

Utbredelse

Arten er bare kjent fra det nordlige Thailand (Chiang Mai).
Skipperøya

Skipperøya er en av Rønnbeckøyane, Svalbard, beliggende nordøst av Kapp Weyprecht på Spitsbergen. Øyen er en lav basaltklippe hvor det høyeste punktet er under 10 moh.
Øyene i Rønnbeckøyane er oppkalt etter norske selfangere, og denne er bare oppkalt etter skippere generelt.
Nærmeste øyer er Qvaleøya ca 2,4 km mot øst, og Torkildsenøya ca 4 km mot sørvest.
Dyrelivet består i stor grad av isbjørn.
NM i bryting 2001

NM i bryting 2001 ble arrangert i Halden 2.-3. mars. Arrangør var Halden Atletklubb. Kongepokalene ble vunnet av Thomas Andre Amundsen og Anne Jette Knudsen.
San Juan (Ilocos Sur)

San Juan (Bayan ng San Juan) er en kommune i Filippinene. Kommunen ligger på øya Luzon, og tilhører provinsen Ilocos Sur. Folkemengden var på 26 411 innbyggere i 2015.
Den nordiske passunionen

Den nordiske passunionen ble etablert 1. juli 1954 og erstattet protokollen om passfrihet fra 14. juli 1952. Avtalen sikrer at statsborgere i de nordiske landene kan reise fritt over grensene i Norden uten å medbringe pass og bosette seg i hele Norden uten å måtte søke om oppholdstillatelse.
Unionen omfattet i begynnelsen Sverige, Norge, Finland og Danmark uten Færøyene og Grønland. Island tiltrådte avtalen 1. desember 1955, og Færøyene har deltatt siden 1. januar 1966.
I 1958 vedtok Danmark, Sverige, Norge og Finland overenskomsten om opphevelse av passkontrollen ved de fellesnordiske grensene. Denne omfatter fra 24. september 1965 Island, og fra 1. januar 1966 Færøyene. Avtalen gjelder riktignok ikke de norske øyene Svalbard og Jan Mayen.
Avtalen mellom Danmark, Finland, Norge og Sverige om opphevelse av passkontrollen ved de internordiske grensene av 12. juli 1957 er endret ved overenskomst av 27. juli 1979, samt tillegg til overenskomsten av 2. april 1973 og 18. september 2000.
Masami Ihara

Japans herrelandslag

Masami Ihara spilte 122 landskamper for Japans herrelandslag.
Systellopus

Utbredelse

Arten er utbredt i Australia.
Wing Orienteringsklubb

Wing Orienteringsklubb (stiftet 24. august 1924 som Sportsklubben Wing) er en norsk orienteringsklubb med tilhold i Trondheim. Klubben startet ikke med orientering før i 1938. I dag er orientering den eneste idretten klubben bedriver. Klubben var medarrangør av Orienteringsverdensmesterskapet i 2010 som ble arrangert i Trondheim i perioden 8.–15. august.
Slotsholmen

Slotsholmen er en øy i havnebassenget i det sentrale København. Slotsholmen består for en stor del av kunstig oppfylling og den ligger på eller utenfor den tidligere kystlinjen. 
Slotsholmen har siden middelalderen vært hjemsted for Danmarks sentraladministrasjon og er det stadig med Christiansborg, som inneholder Folketinget, en rekke sentrale ministerier som Statsministeriet og Finansministeriet; Kancellibygningen («Den Røde Bygning») samt Højesteret. 
I tillegg huser Slotsholmen bl.a. Børsen, Christian IVs tøyhus med Tøjhusmuseet, Det Kongelige Bibliotek med Den Sorte Diamant, Rigsarkivet, Christiansborg slottskirke, Thorvaldsens Museum, Teatermuseet, Dansk Jødisk Museum, Christian IVs bryggerhus med Kongernes Lapidarium og Staldmestergården.
Slotsholmen avgrenses av Inderhavnen, Slotsholmskanalen og Frederiksholms Kanal. Den forbindes til Sjælland med Bryghusbro, Prinsens Bro, Marmorbroen, Stormbroen, Højbro, Holmensbro, Børsbroen og Chr. IV's Bro samt til Amager (Christianshavn) med Knippelsbro.
Hajarfjellene

Beliggenhet

Fjellene begynner å reise seg i nord, hvor de danner Musandam-halvøya. Derfra strekker Nord-Hajarfjellene (Hajjar al-Gharbi) seg sørøstover, parallelt med kysten, og går gradvis dypere innover i landet ettersom man kommer lenger sør. Den sentrale delen av Hajarfjellene er Jabal Akhdar (2 980 moh.), det høyeste og villeste terrenget i landet. Jabal Akhdar (og den mindre fjellkjeden Jabal Nakhl) grenser i øst til Samaildalen (som fører nordøstover til Muskat)). Øst for Samail finnes de østlige Hajarfjellene (Hajar ash-Sharqi), som fører østover (mye nærmere kysten) til fiskeribyen Sur, som nesten er det østligste punktet i Oman. Hajarfjellene strekker seg i alt 500 km.   
De lave kystområdene nord og øst for Jabal Hajjar blir kalt Al-Batina («magen») og terrenget lenger inn i landet er Ad Dhairah («ryggen»). 
Fjellene er en viktig økoregion og det eneste habitatet i det østlige Arabia som ligger over 2 000 meter over havet. Klimaet er kjølig og vått fra desember til mars, med sporadisk nedbør mellom april og september.

Flora

Fjellene har et rikt planteliv sammenlignet med resten av Arabia-halvøya og er hjem til en rekke endemiske arter. Vegetasjonen endrer seg med høyden. I de lavere høydene er fjellene dekket av buskskog som blir tettere og deretter blir en skog med oliventrær og fikentrær mellom 1 100 og 2 500 meter over havet. Høyere opp finnes det fortsatt einerskog. Frukttrær slik som granatepler og aprikos vokser i de kjøligere dalene og i knausete terreng med lite vegetasjon. Floraen viser seg å være ganske lik den man finner i nærliggende fjellområder i Iran, samt områdene langs Rødehavet i Afrikas horn. For eksempel vokser treet Ceratonia oreothauma her og også i Somalia.

Fauna

I Hajarfjellene finnes en rekke fuglearter, slik som åtselgribb og øregribb (Torgos tracheliotus). Blant pattedyr kan nevnes arabisk gasell (Gazelle gazella) og arabisk tahr (Arabitragus jayakari), som er endemisk til Hajarfjellene. Blant andre endemiske arter kan nevnes en rekke gekkoer og øgler: Asaccus montanus, Asaccus platyrhynchus og en underart av Pristurus gasperetti gallagheri finnes bare i Oman mens Asaccus caudivolvulus, Asaccus gallagheri, Pristurus celirrimus, Lacerta jayakari og Lacerta cyanura finnes bare i Hajarfjellene. Ifølge det omanske miljøverndepartementet finnes den utrydningstruede arabiske leoparden fortsatt på Musandam-halvøya. 
Permanente forekomster av ferskvann er sjeldne, men det finnes fem arter av ferskvannsfisker: tannkarpen Aphanius dispar, kutlingen Awaous aeneofuscus og tre arter i karpefamilien, Cyprinion microphthalmum, Garra barreimiae og Garria longipinnis. Karpefiskene har sine nærmeste slektninger i Iran på den andre siden av Hormuzstredet.
Filip Ivić

Karriere

Den 1,95 meter høye og 91 kilo tunge målvakten interesserte seg i ungdommen først for karate, men etter det kroatiske landslagets seier i Håndball-VM 2003 oppga han denne hobbyen og viet seg helt til håndballen.
Da Ivić var 16 år signerte han for den lokale klubben Zagreb, som han flere ganger vant det kroatiske mesterskapet med. Siden sommeren 2016 har han spilt den polske klubben Kielce.
Ivić' beste resultat med det kroatiske landslaget er en bronsemedalje ved Håndball-VM 2013.
Verdensmesterskapet i rytmisk gymnastikk

Verdensmesterskapet i rytmisk gymnastikk ble arrangert første gang i 1963 i Budapest, og arrangeres annenhvert år.
Swords

Historie

Byen ble grunnlagt i 560 av Saint Colmcille (521-567). Sagnet sier at helgenen velsignet en lokal kilde og ga byen navnet "Sord" som betyr "ren" eller "klar". Likevel betyr "An Sord" "vannkilden", som kan tyde på at det har vært en større, felles vannkilde på stedet.

Befolkning

Byen har opplevet en betydelig befolkningsvekst de siste 25 årene. Nybygde boligfelter har mange innflyttere fra de nordlige delene av Dublin som Coolock, Santry, Ballymun og Artane. Nord for byen er det store områder der veinett og annen infrastruktur bygges ut, så det forventes stor befolkningsøkning de neste 20 årene.
I 2003 og 2004 fikk byen den tvilsomme utnevnelsen som Irlands mest møkkete by, men har med tilfredshet mistet tittelen siden.

Transport

Swords betjenes av flere bussruter, og flere av dem går til sentrum av Dublin. Den nye trikken, Dublin Metro går til flyplassen, gjennom sentrum til St.Stephens Green.

Sentrumsfunksjoner

Swords har flere banker, butikker, puber, et stort kjøpesenter og andre forretninger.

Historiske bygninger

Slottet i Swords er under opprusting til å bli en turistattraksjon og et attraktivt sted for fritidsaktiviteter. Etter slaget i Clontarf ble liket av Brian Boru fraktet til slottet i Swords, men nyere forskning antyder at bestemmelsesstedet var klosteret Swords Abbey.

Industri

I Swords er det store fabrikker tilhørende kjemikonsernet Opec og det farmasøytiske firmaet Bristol Myers Squibb. Sør i byen ligger et handelssenter, "Airside Retail and Business Park" med mange forretningsdrivende. Øst for byen ved hovedveien mot Belfast ligger et stort industriområde, "Seatown Industrial Estate".
Nidarå Tømmersalslag

Nidarå Tømmersalslag ble stiftet i 1930. Laget var en regional skogeierforening tilknyttet Norges Skogeierforbund. Medlemmene kom fra både Aust-Agder og Telemark. Foreningen bygget på medlemmene i Arendalsvassdragets skogeigarlag og gikk i begynnelsen under navnet Nidarå Salslag. Foreningen endret offisielt navnet i 1936. Første formann var Targei Kateraas.

Arkivet

Arkivet etter Nidarå Tømmersalslag befinner seg ved KUBEN i Arendal. Arkivet omfatter om lag 25 hyllemeter og inneholder møtebøker, saksarkiv, fotografier, jubileumsskrift og avisutklipp fra lagets historie.
Husby tunnelbanestasjon

Husby tunnelbanestasjon er en stasjon på Stockholms tunnelbane. Den ligger i bydelen Husby i Västerort i Stockholm kommune.
Stasjonen trafikkeres av T-bane 3 (blå linje) og ligger mellom stasjonene Kista og Akalla. Den ligger i fjelltunnel under Husby sentrum.
Stasjonen ble tatt i bruk 5. juni 1977.